བོད་སྒྱུར་ཞུ་མཁན།ཕུར་རྡོར།བརྩེ་བའི་བོད་རིགས་སྤུན་ཟླ་རྣམ་པ།ངས་འཕྲིན་ཡིག་འདི་ཉིད་ཉེ་ཆར་ཁྲོམ་གཞུང་ཁག་ཏུ་སོ་སོའི་བཀའ་ཤག་དང་སྲིད་སྐྱོང་ལ་ངོ་རྒོལ་བྱེད་མཁན་རྣམས་ལ་འབྲི་བཞིན་ཡོད།དེའང་ཁ་གསང་པོ་བགྱིས་ཏེ་ཞུས་ན།ངས་ནི་སོ་སོའི་སྲིད་སྐྱོང་དང་བཀའ་ཤག་ལ་ངོ་རྒོལ་བྱས་པ་དེ་རྦད་དེ་ཞབས་འདྲེན་ཞིག་རེད་འདུག་སྙམ།དབུས་བོད་མིའི་སྒྲིག་འཛུགས་ནས་སོ་སོའི་ཁྱབ་ཁོངས་སུ་ཡོད་པའི་ལས་མི་གཅིག་གི་ལས་གནས་ལ་འཕོ་འགྱུར་གྱི་ཐག་གཅོད་གནང་པའི་རྒྱུ་མཚན་གྱིས།ཁྱེད་ཀྱིས་སོ་སོས་ཚད་ལྡན་ངང་ནས་འོས་འདེམས་བྱས་ཏེ་བདམས་པའི་སོ་སོའི་གཞུང་གི་དབུ་ཁྲིད་ལ་རྔམ་སྟོན་ཁྲོམ་སྐོར་གྱིས་ངོ་རྒོལ་བྱེད་གི་ཡིན་ནམ།དངོས་གནས་དེ་ལྟར་བྱེད་གི་ཡིན་ནམ།ཁྱོད་ཚོ་ཅི་མ་ཉན་པ་རེད།གལ་ཏེ།ཁྱེད་ཚོས་རྔམ་སྟོན་ཁྲོམ་སྐོར་བྱ་འདོད་ན།ཁྱོད་ཚོ་གཞུང་ཚབ་ཁང་གི་མདུན་ཐང་དུ་འགྲོ་དགོས་ངེས་རེད་ལ།གནས་དེ་རུ་ཁྱོད་ཚོས་སོ་སོའི་རྒྱལ་ཁབ་གཞན་ལག་ཏུ་ཤོར་བའི་དྲིས་ལན་དེ་ཐད་ཀར་རག་ངེས་རེད།ངས་བོད་ཡིག་ཀློག་རྒྱུ་དང་བོད་སྐད་མི་ཤེས་ཀྱང་།ངོ་དེབ་སྒང་དུ་བཏང་ཡོད་པའི་པར་རིས་དང་ཡི་གེ་རྣམས་མཐོང་གི་འདུག་ལ།སྐད་འཕྲིན་ཚོགས་པ་བརྒྱ་ཕྲག་ཁ་ཤས་ཀྱི་ནང་དུ་གང་གཏོང་བཞིན་པ་དང་འགྲོ་བཞིན་པ་རྣམས་བོད་པའི་གྲོགས་པོ་རྣམས་བརྒྱུད་ནས་ཤེས་རྟོགས་བྱུང་བ་ལྟར་ན།ང་ནི་ཞེན་པ་ལོག་གི་འདུགབོད་པ་རྣམས་ལ་ཡིད་ཆེས་བརླག་མགོ་ཚུགས་ཀྱི་འདུགའདི་ང་རང་སྒེར་དང་འབྲེལ་བ་མེད་ལ།ཐ་ན་ཁྱོད་གཅིག་པུ་ལའང་འབྲེལ་བ་མེད་མོད།ཡིན་ནའང་འདི་ནི་རླབས་ཆེན་གྱི་བོད་པའི་འབྱུང་འགྱུར་གྱི་ཆེད་དུ་ཡིན།ཁྱོད་ཚོས་མང་གཙོའི་སྐོར་ལ་ཤེས་ཀྱི་ཡོད་དམ།༧སྤྱི་ནོར་གོང་ས་སྐྱབས་མགོན་རིན་པོ་ཆེ་མཆོག་གིས་གསུངས་གནང་པའི་དགོངས་དོན་རྣམས་རྟོགས་ཀྱི་ཡོད་དམ།ཁྱོད་ཚོས་ཐ་ན་བཙན་བྱོལ་བ་ཞིག་བྱས་ཏེ་རྒྱལ་སྤྱིའི་ཆབ་སྲིད་ཁྲོད་དུ་གཞན་གྱིས་བཀའ་ཤག་ལ་ལངས་ཕྱོགས་འཛིན་སྟངས་ཀྱི་ཐད་ནས་དཀའ་ངལ་ཇི་ལྟར་འཕྲད་བཞིན་ཡོད་པ་ཤེས་ཀྱི་ཡོད་དམ།ཁྱོད་ཚོས་དེ་ལྟར་བྱས་པ་དེས་བོད་པའི་སྤྱི་ཚོགས་དང་།དགོས་སུ་གཞིས་བཞུགས་བོད་མི་རྣམས་ལ་རྨ་ཁ་ཇི་ལྟར་བཟོ་གི་ཡོད་པ་ཤེས་ཀྱི་ཡོད་དམ།སྟོབས་ཤུགས་ཅི་ཞིག་གིས་ཁྱོད་ཚོས་འདི་ལྟར་བྱ་ཐུབ་པར་གྱུར་བའི་ཐད་ལ་ང་ནི་ཡ་མཚན་སྐྱེས་བྱུང་།ངའི་རེ་བ་ལ་འདི་ནི་གནས་སྐབས་ཀྱི་ཚོར་བ་ཁོ་ན་ཙམ་ཡིན་པར་ཤོགདེ་ཡིན་ན་དྲག་སྐྱེད་ཡོད་པའི་ནད་གཞི་ཞིག་རེད།གང་ལགས་ཤེ་ན།ཁྱོད་ཚོའི་ལས་སྟངས་དེས་རྒྱབ་ཏུ་ཁུ་སིམ་མེར་བསྡད་ཡོད་པའི་མི་རེ་ཟུང་ཞིག་གི་འདོད་འདུན་སྒྲུབ་བྱེད་དུ་འགྱུར་བཞིན་ཡོད་ལ།ཁུ་སིམ་མེར་བསྡད་ཡོད་པའི་མི་རེ་ཟུང་གིས་ཁྱོད་རང་མིག་སྔུན་དུ་འདོན་འཇུག་གི་ཡོད།དེ་ཤེས་པར་གྱིས།ཁྱོད་ཚོས་གང་བྱས་པ་དེ་ནོར་འཁྲུལ་རེད་ཅེས་བཤད་པར།ང་རང་བོད་པ་ཡིན་མི་དགོས་ལ།ང་རང་སངས་རྒྱས་ཆོས་ལུགས་པ་ཞིག་ཀྱང་ཡིན་མི་དགོས།དངོས་ཡོད་དེ་སྤྱིར་བཏང་བའི་མི་ཞིག་ཡིན་ན་ཤེས་ཀྱི་རེད།དེ་ལ་སློབ་གྲྭ་ཆེན་མོ་ཞིག་ལ་ཕྱིན་ནས་སྤྱང་བ་བྱེད་མི་དགོས།གནད་དོན་དེ་ཁྱབ་ཆེ་ས་ནས་མཁྱེན་པར་མཛོད།ཁྱོད་ཚོའི་བྱ་སྤྱོད་དེས་བོད་པའི་སྤྱི་ཚོགས་ལ་ཞབས་འདེགས་ཞུ་མི་ཐུབ་ལ།གཞིས་བཞུགས་སྤུན་ཟླ་རྣམས་ལའང་ཞབས་འདེགས་ཞུ་མི་ནུས།ཁྱོད་ཚོས་ཁོང་ཁྲོ་དང་ཁ་བྲལ་སྐྲུན་གི་ཡོད།ཚང་མས་ནུས་པ་མཉམ་སྤུང་དང་རྡོག་རྩ་ཆིག་སྒྲིལ་བྱ་འོས་པའི་དུས་སྐབས་འདིར།ནང་ཁུལ་ནས་ཁ་བྲལ་གཏོང་རེས་བྱས་པ་དེ་ནི་རྫབ་ཆེན་གྱི་ནོར་འཁྲུལ་ཅན་ཞིག་རེད།དེ་ལྟ་བས་ན།ཁྱོད་ཚོས་སུ་ཞིག་གི་ཆེད་དུ་ཞབས་འདེགས་ཞུ་ཡི་ཡོད།ངའི་རེ་བ་ལ།གླེན་གོག་གི་ལས་འགུལ་དུ་དངོན་སུ་འཇུག་མཁན་དང་།དངོས་སུ་མ་ཞུགས་ཀྱང་འབྲེལ་བ་ཡོད་པའི་མི་ཡོད་དོ་ཅོག་གིས་ངའི་རྩོམ་ཐུང་འདི་བཀླག་པའི་རེ་བ་ཡོད།སྐུ་མཁྱེན།ལས་འགུལ་དེ་མཚམས་འཇོག་གནང་རོགས།བྱམས་སྙིང་རྗེ་དང་ཞི་བདེའི་ངང་ནས་མཐུན་སྒྲིལ་དང་རྡོག་རྩ་ཆིག་སྒྲིལ་གྱི་ལས་ལ་རྩོན་པར་གནོངས།མི་གཅིག་ནང་བཞིན།འཛམ་གླིང་འདིར་ཡོད་པའི་བོད་མི་ཚང་མས་མི་རིགས་རྩ་བརླག་གི་སྡུག་སྦྱོང་མྱོང་གིན་ཡོད།ཚང་མས་གཅིག་ནང་བཞིན་བྱེད་རོགས།ངའི་སེམས་པ་འདི་དུས་ནམ་ཡང་བོད་ཕྱི་ནང་གཉིས་སུ་ཡོད་པའི་བོད་མི་རྣམས་ཀྱི་ཕྱོགས་སུ་ཡོད།དུས་རྒྱུན་དབང་སྒྱུར་པའི་འོག་ནས་ཞེད་སྣང་དང་སྡུག་སྦྱོང་ཚད་མེད་མྱོང་བཞིན་པའི་བོད་མི་རྣམས་དང་ལྷན་དུ་ཡོད།དངོས་གནས་ཡིན།ཁྱེད་ཚོས་སོ་སོའི་བྱས་ཉེས་དེ་ངོ་ཚ་ཡིན་པ་ཧ་གོ་དགོས་ལ།ངའི་རེ་བ་ལ་ཁྱོད་ཚོས་ཐུགས་བསམ་ལེགས་པོ་བཞེས་ནས།རང་ཉིད་རང་ལ་གནོང་མི་དགོས་པའི་བདེན་པའི་ལམ་བུ་ཞིག་རྙེད་ནས་རང་སེམས་དངོས་ཀྱི་རྗེས་སུ་འབྲང་བར་བྱ་བ་དང་།སོ་སོ་སུ་ཡིན་པ་དང་།སུ་ལ་ཞབས་འདེགས་ཞུ་འོས་མིན་དེ་ཤེས་པར་མཛོད།།ཞི་བདེ་དང་བྱམས་བརྩེས་སྐྱོང་པར་མཛོད།བོད་རང་བཙན།༼མཆན།ཡོངས་གྲགས་ཀྱི་འཕྲིན་ཡིག་འདི་འབྲི་མཁན་ནི་དགུང་ལོ་སོན་པའི་འཇར་མེ་ནན་ནས་ཡིན་པའི་བུད་མེད་ཨཱ་བེ་ལན་ཕེ་ཋ་སེ་ཁི་ལགས་ཀྱིས་བྲིས་པ་ཞིག་རེད་འདུག༽མ་རྩོམ་ཕ་ཡུལ་དྲ་རྒྱ།